የሲኖዶሱ ምልአተ ጉባኤ ጥቅምት 13 ቀን 2004 ዓ.ም በሰንበት ት/ቤቶች ማደራጃ መምሪያ እና በማኅበረ ቅዱሳን መካከል ስለተፈጠረው የሥራ አለመግባባት ተጣርቶ በቀረበለት ሪፖርት ላይ ከተወያየ በኋላ የማደራጃ መምሪያው ዋና ሓላፊ መምህር አባ ሠረቀ ብርሃን ወ/ሳሙኤል ደመወዛቸውን እንደያዙ ወደ ሌላ መምሪያ እንዲዛወሩ፣ አለባቸው የተባለውን የእምነት ሕፀፅ በምልአተ ጉባኤው የተሰየሙት ሰባት ሊቃነጳጳሳት ከሊቃውንት ጉባኤ አባላት ጋራ በመሆን ማስረጃዎችን አሰባስበው፣ መርምረውና አጣርተው ለምልአተ ጉባኤው እንዲያቀርቡ፣ የማኅበረ ቅዱሳን መተዳደሪያ ደንብ እና የማደራጃ መምሪያው ውስጠ ደንብ ከቤተክርስቲያኒቷ ሕግ እና ሥርዓት እንዲሁም ከጊዜው ሁኔታ ጋራ ተጣጥሞ እንዲሻሻል ነበር የወሰነው፡፡